Łączé jesmë nawiedzëlë wespół z drëszkama z kòscersczégò Òglowòsztôłcącégò Liceùm w rujanie 2013 rokù, òb czas warkòwniów dlô gazétników òrganizowónëch przez cządnik „Pomerania”. Pôrãnôsce dni przed najim przëjachanim òdkrëtô òstała tuwò tôblëca na wdôr prof. Zmùdã Trzebiatowsczégò, jak czëtómë na tôblëcë, „pierszégò profesora ùrodzonégò i wëchòwónégò na Gôchach”.